বগুড়া বাংলাদেশের উত্তরবঙ্গের একটি মহানগর। বগুড়া নগরের কেন্দ্র থেকে ১১ কি.মি. উত্তরে মহাস্থানগড় অবস্থিত, যা একসময় প্রাচীন বাংলার রাজধানী ছিল এবং সেসময় পুণ্ড্রনগর নামে পরিচিত ছিল। ভৌগোলিক অবস্থান ও অর্থনৈতিক গুরুত্বের কারণে বগুড়াকে উত্তরবঙ্গের রাজধানী বলা হয়। এছাড়া ঐতিহাসিকভাবে বগুড়া উত্তরবঙ্গের প্রবেশদ্বার বলেও খ্যাত।   ইতিহাস   ইতিহাস থেকে জানা যায় বাংলার প্রাচীনতম একটি নগরী বগুড়া। মৌর্যযুগে এটি পুণ্ড্রবর্ধন নামে পরিচিত ছিল। বগুড়ার প্রাচীন নাম  পৌণ্ড্রবর্ধন ও এটি বরেন্দ্রভূমি বলে খ্যাত অঞ্চলের অংশবিশেষ। আজকের রাজশাহীও এই অঞ্চলভুক্ত ছিল। অঞ্চলটি ৯ থেকে ১২ শতক সেন রাজাদের দ্বারা শাসিত হয়। পরে ১৩শ শতকের শুরুতে তা মুসলিম শাসকদের অধীনে আসে। ১৩শ শতকের শুরুতে এই এলাকা মুসলিম শাসকদের হাতে যায়। তারপরও সেন বংশের নৃপতিরা সামন্তপ্রধান হিসাবে প্রায় ১০০ বছর শাসনকার্য চালায়। এরপর অচ্যুত সেনের আচরণে রাগান্বিত হয়ে গৌড়ের বাহাদুর শাহ (?-১৫৩৭) সেনদের বিতাড়িত করেন। ১৯৭১ সালে স্বাধীনতা যুদ্ধের সময় বগুড়া ৭ নং বিডিএফ সেক্টরের অধীনে ছিল।   ভৌগোলিক অবস্থান   বগুড়া শহর বগুড়া জেলার মধ্যভাগে প্রবাহিত করতোয়া নদীর কোল ঘেঁষে অবস্থিত। করতোয়া নদী উত্তর থেকে দক্ষিণে প্রবাহিত হয়ে বগুড়াকে দুই ভাগে বিভক্ত করেছে। বগুড়ার উত্তরে গাইবান্ধা জেলা ও জয়পুরহাট জেলা পশ্চিমে নওগাঁ জেলা, দক্ষিনে সিরাজগঞ্জ জেলা এবং পুর্বে যমুনা নদী  এবং জামালপুর জেলার অবস্থান।  জামালপুর জেলার মাদারগঞ্জ  উপজেলার সাথে বগুড়ার সারিয়াকান্দি উপজেলার স্থল ও জল পথে সংযোগ রয়েছে।  বগুড়া জেলার একদম মাঝখানে দিয়ে এন-৫ জাতীয় মহাসড়ক চলে গিয়েছে, যেটি এশিয়ান হাইওয়ে এর অংশ।   যোগাযোগ ব্যবস্থা   বগুড়াকে উত্তরবঙ্গের প্রবেশদ্বার বলা হয়। মূলত ঢাকা থেকে উত্তরবঙ্গের বেশির ভাগ জেলায় যেতে বগুড়াকে অতিক্রম করতে হয় বলেই এরকম বলা হয়ে থাকে। বগুড়ার যোগাযোগ ব্যবস্থা উন্নত মানের। ট্রেন এবং বাস উভয় ব্যবস্থায় ঢাকা থেকে আসা যায়। জেলায় মোট রাস্তার পরিমাণ ৬,০৪১ কিলোমিটার। এর মধ্যে পাকা রাস্তা রয়েছে ২,৩১০ কিলোমিটার এবং কাঁচা রাস্তা রয়েছে ৩,৭৩১ কিলোমিটার। এছাড়াও জেলার উপর দিয়ে ৯০ কিলোমিটার রেলপথ রয়েছে। ঢাকা-রংপুর মহাসড়ক বগুড়ার একেবারে মধ্যভাগ দিয়ে শেরপুর, শাহজাহানপুর, বগুড়া সদর ও শিবগঞ্জ উপজেলা দিয়ে চলে গেছে। ভারী এবং দূর পাল্লার যানবাহন চলাচলের জন্য মূল সড়কের পাশাপাশি রয়েছে প্রশস্ত দুটি বাইপাস সড়ক। প্রথমটি ১ম বাইপাস নামে পরিচিত শহরের পশ্চিম দিকে মাটিডালি থেকে শুরু হয়ে বারপুর, চারমাথা, তিনমাথা রেলগেট, ফুলতলা হয়ে বনানীতে গিয়ে শেষ হয়েছে। দ্বিতীয়টি ২য় বাইপাস নামে পরিচিত যা ২০০০ সালের পরবর্তীকালে নির্মিত হয়। দ্বিতীয় বাইপাসটি মাটিডালি থেকে শুরু হয়ে শহরের পূর্ব পাশদিয়ে জয়বাংলা বাজার, সাবগ্রাম হয়ে বনানীতে গিয়ে মুল সড়কের সাথে মিলিত হয়েছে। এছাড়া নাটোর, পাবনা, রাজশাহী সহ দক্ষিণবঙ্গের জেলা গুলোর সাথে যোগাযোগের জন্য একটি আলাদা মহাসড়ক রয়েছে যা নন্দীগ্রাম উপজেলার মধ্যদিয়ে নাটোরের সাথে সংযুক্ত। নওগাঁ জেলার সাথে যোগাযোগের জন্য চারমাথা থেকে আরেকটি সংযোগ সড়ক কাহালু, দুপচাঁচিয়া, সান্তাহারের মধ্য দিয়ে নওগাঁয় গিয়ে শেষ হয়েছে। এছাড়া বগুড়া জয়পুরহাট জেলাকে সংযুক্ত করার জন্য রয়েছে মোকামতলা হতে আলাদা সড়ক ব্যবস্থা।  বগুড়া শহরের একেবারে ভিতর দিয়ে চলে গেছে সান্তাহার - লালমনিরহাট মিটারগেজ রেলপথ, এই রেলপথে রয়েছে শহরের একমাত্র স্টেশন বগুড়া রেলওয়ে স্টেশন।    বগুড়ার একমাত্র বিমানবন্দরটি বগুড়া সদর উপজেলার এরুলিয়া নামক স্থানে অবস্থিত। তবে বিমান বন্দরটি বিমান বাহিনীর প্রশিক্ষণের কাজে ব্যবহৃত হয়।   অর্থনীতি   সাম্প্রতিক বছরগুলোতে বগুড়া শহরের অবকাঠামোগত প্রচুর উন্নতি সাধিত হয়েছে। নতুন শহর পরিকল্পনার মাধ্যমে রাস্তাগুলো পুননির্মাণ এবং দু লেনে উন্নীতকরণ করা হয়েছে। এখানকার মাটি বেশ উর্বর এবং এখানে প্রচুর শস্যের উৎপাদন হয়। বিগত কয়েক বছরে বগুড়ায় লাল মরিচের উৎপাদন ব্যাপকভাবে বৃদ্ধি পেয়েছে যা কিনা ১০০ কোটি টাকার ব্যবসায় পরিণত হয়েছে। ব্যবসা- বাণিজ্যের উন্নতির সাথে সাথে এখানকার ব্যাংকিং ব্যাবস্থাপনাতেও এসেছে নতুন মাত্রা; সরকারি বেসরকারি প্রায় সব ব্যাংকের একটি করে শাখা রয়েছে এখানে। ২৪ ঘণ্টাই শহরের যে কোনো প্রান্তে এটিএম বুথ খোলা পাওয়া যায়। ২০০৮ সালে ফ্রান্সের একটি ব্যবসায়িক প্রতিষ্ঠান ড্যানোন গ্রুপ গ্রামীণ গ্রুপের সাথে যৌথভাবে শক্তিদই তৈরির উদ্যোগ নিয়েছে।   দর্শনীয় স্থান    মধুবন সিনেপ্লেক্স  মোহাম্মদ আলী প্যালেস মিউজিয়াম  বগুড়া এডওয়ার্ড পৌর পার্ক   শিক্ষাপ্রতিষ্ঠান  একাধিক মানসম্মত শিক্ষা প্রতিষ্ঠান এবং বিভিন্ন পাবলিক পরীক্ষায় প্রশংসনীয় ফলাফলের কারণে বাংলাদেশের শিক্ষা ব্যবস্থায় বগুড়া একটি উজ্জ্বল নাম। বগুড়ায় বগুড়া বিজ্ঞান ও প্রযুক্তি বিশ্ববিদ্যালয় নামে একটি বিশ্ববিদ্যালয় স্থাপনের কাজ চলমান। এছাড়াও বগুড়ার বিভিন্ন মাধ্যমিক ও উচ্চ মাধ্যমিক শিক্ষা প্রতিষ্ঠানের শিক্ষার্থীরা দেশের একাধিক শীর্ষ স্থানীয় বিশ্ববিদ্যালয়ে অধ্যয়নের মাধ্যমে নিজেদের মেধার স্বাক্ষর রেখে চলেছে।   বগুড়া জেলার উল্লেখযোগ্য শিক্ষা প্রতিষ্ঠানগুলো হলো:  বগুড়া বিজ্ঞান ও প্রযুক্তি বিশ্ববিদ্যালয় পুন্ড্র ইউনিভার্সিটি অব সায়েন্স অ্যান্ড টেকনোলজি বাংলাদেশ উন্মুক্ত বিশ্ববিদ্যালয় শহীদ জিয়াউর রহমান মেডিকেল কলেজ জাতীয় বিশ্ববিদ্যালয়, আঞ্চলিক কেন্দ্র, বগুড়া টিএমএসএস মেডিকেল কলেজ আর্মি মেডিকেল কলেজ, বগুড়া সরকারি আজিজুল হক কলেজ সরকারি শাহ সুলতান কলেজ সরকারি মজিবর রহমান ভান্ডারী মহিলা কলেজ বগুড়া সরকারি কলেজ বগুড়া পলিটেকনিক ইন্সটিটিউট সরকারি মুস্তাফাবিয়া আলিয়া মাদ্‌রাসা বগুড়া জিলা স্কুল বগুড়া সরকারি বালিকা উচ্চ বিদ্যালয় বগুড়া ক্যান্টনমেন্ট পাবলিক স্কুল ও কলেজ বিয়াম মডেল স্কুল এন্ড কলেজ আর্মড পুলিশ ব্যাটালিয়ন পাবলিক স্কুল এন্ড কলেজ বিএএফ শাহীন কলেজ টিএমএসএস  ইঞ্জিনিয়ারিং কলেজ টিএমএসএস ইনস্টিটিউট অফ এগ্রিকালচার টেকনোলজি ইনস্টিটিউট অব হেলথ টেকনোলজি হামদর্দ ইউনানী মেডিক্যাল কলেজ ও হাসপাতাল চারুকলা এন্ড ক্যালিগ্রাফি ইনস্টিটিউট নথ-বেঙ্গল ইনস্টিটিউট অফ টেকনোলজি জাহিদুর রহমান মহিলা ডিগ্রী কলেজ শহীদ মোস্তাফিজার রহমান বি.পি.এড কলেজ ভাষাসৈনিক গাজিউল হক ইনস্টিটিউট অব বায়োসায়েন্স বগুড়া মহিলা কলেজ বগুড়া কলেজ  বগুড়া আর্ট কলেজ এসওএস হারম্যান মেইনার কলেজ  আল-জামিয়াতুল ইসলামিয়া কাসেমুল উলুম (জামিল মাদরাসা) মাটিডালী উচ্চ বিদ্যালয় এন্ড কলেজ  নিশিন্দারা ফকির উদ্দিন স্কুল এন্ড কলেজ রাবেয়া মেমোরিয়াল উচ্চ বিদ্যালয়, ইয়াকুবিয়া বালিকা উচ্চবিদ্যালয় বগুড়া সিটি বালিকা উচ্চ বিদ্যালয় মালতিনগর উচ্চ বিদ্যালয় পুলিশ লাইন্স স্কুল এন্ড কলেজ, বগুড়া ফয়েজুল্বাহ উচ্চ বিদ্যালয় সুলতানগঞ্জ উচ্চ বিদ্যালয় ক্যান্টনমেন্ট বোর্ড উচ্চ বিদ্যালয় মিলেনিয়াম স্কলাস্টিক স্কুল এন্ড কলেজ করতোয়া মাল্টিমিডিয়া স্কুল এন্ড কলেজ বগুড়া করোনেশন ইনস্টিটিউশন এন্ড কলেজ টিএমএসএস পাবলিক স্কুল এন্ড কলেজ, বগুড়া পৌর উচ্চ বিদ্যালয় ও কলেজ বগুড়া সেন্ট্রাল হাই স্কুল সুবিল উচ্চ বিদ্যালয় ভান্ডারি বালিকা উচ্চ বিদ্যালয় বীট মডেল স্কুল অ্যান্ড কলেজ পল্লী উন্নয়ন একাডেমি ল্যাবরেটরি স্কুল এন্ড কলেজ কালেক্টরেট পাবলিক স্কুল অ্যান্ড কলেজ বগুড়া ওয়াইএমসিএ পাবলিক স্কুল অ্যান্ড কলেজ উপশহর আদর্শ বালিকা উচ্চ বিদ্যালয় ইসলামিক মিশন বালিকা উচ্চ বিদ্যালয কাটনার সেন্ট্রাল বালিকা উচ্চ বিদ্যালয় আদর্শ স্কুল এন্ড কলেজ বাদুরতলা বালিকা উচ্চ বিদ্যালয়   জলবায়ু    উল্লেখযোগ্য ব্যক্তিত্ব    জিয়াউর রহমান - বাংলাদেশের অষ্টম রাষ্ট্রপতি, প্রাক্তন সেনাপ্রধান এবং বীর উত্তম খেতাবপ্রাপ্ত মুক্তিযোদ্ধা  এবিএম শাহজাহান - বীর মুক্তিযোদ্ধা, বৃহত্তর বগুড়ার মুজিব বাহিনীর কমান্ডার, সাবেক পাট প্রতিমন্ত্রী ও সাবেক মহাসচিব (জাতীয় পার্টি)।  মোহাম্মদ খাদেমুল বাশার - প্রাক্তন বিমান বাহিনীর প্রধান ও বীর উত্তম খেতাবপ্রাপ্ত মুক্তিযোদ্ধা তারেক রহমান - বাংলাদেশ জাতীয়তাবাদী দল - বিএনপির ভারপ্রাপ্ত চেয়ারম্যান   আমির হোসেন - বাংলাদেশী উদ্ভাবক  আলতাফ আলী চৌধুরী - বঙ্গীয় আইন পরিষদের সদস্য  ইসমত আরা সাদেক - বাংলাদেশী রাজনীতিবিদ  এ কে এম রেজাউল করিম তানসেন - বাংলাদেশী রাজনীতিবিদ  এ কে এম হাফিজুর রহমান - বাংলাদেশী রাজনীতিবিদ  এনামুল হক - একুশে পদকপ্রাপ্ত প্রত্নতাত্ত্বিক  খন্দকার ফারুক আহমদ - বাংলাদেশী প্রথিতযশা সঙ্গীতশিল্পী  তুহিনকান্তি ঘোষ - খ্যাতনামা ভারতীয় বাঙালি সাংবাদিক ও সাহিত্যিক  নূরুল ইসলাম ওমর - বাংলাদেশী রাজনীতিবিদ  পিনাকী ভট্টাচার্য - প্যারিসভিত্তিক বাংলাদেশী ব্লগার, লেখক ও সমাজকর্মী আখতারুজ্জামান ইলিয়াস - প্রখ্যাত বাংলাদেশী কবি ও লেখক  ফারুক ওয়াসিফ - বাংলাদেশী কবি, সাংবাদিক ও কলাম লেখক  মতিউর রহমান পানু - বাংলাদেশী চলচ্চিত্র পরিচালক ও প্রযোজক  মুশফিকুর রহিম - বাংলাদেশী ক্রিকেটার  মোহাম্মদ আলী বগুড়া - সাবেক প্রধানমন্ত্রী (পাকিস্থান আমল) এবং পাকিস্তানী কূটনীতিক  অপু বিশ্বাস - বাংলাদেশী চলচ্চিত্র অভিনেত্রী   তথ্যসূত্র    বহিঃসংযোগ      বিষয়শ্রেণী:বাংলাদেশের নগর